CELEX: 22022D0253
Language: hr
Date: 2022-01-31 00:00:00
Title: Preporuka br. 1/2022 Zajedničkog odbora EU-PLO od 31. siječnja 2022. o odobravanju produljenja Akcijskog plana EU – Palestinska samouprava [2022/253]

22.2.2022   
               
               
                  HR
               
               
                  Službeni list Europske unije
               
               
                  L 41/36
               
            
         PREPORUKA br. 1/2022 ZAJEDNIČKOG ODBORA EU-PLO
         od 31. siječnja 2022.
         o odobravanju produljenja Akcijskog plana EU – Palestinska samouprava [2022/253]
         ZAJEDNIČKI ODBOR EU-PLO,
         uzimajući u obzir Euro-mediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane (1),
         budući da:
         
                     (1)
                  
                  
                     Euro-mediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane („Privremeni sporazum o pridruživanju”) potpisan je 24. veljače 1997. i stupio je na snagu 1. srpnja 1997.
                  
               
                     (2)
                  
                  
                     Na temelju članka 63. Privremenog sporazuma o pridruživanju Zajednički odbor ima ovlast donositi odluke i davati odgovarajuće preporuke.
                  
               
                     (3)
                  
                  
                     Člankom 10. Poslovnika Zajedničkog odbora predviđa se mogućnost donošenja odluka pismenim postupkom između sjednica ako se obje stranke tako dogovore.
                  
               
                     (4)
                  
                  
                     Produljenjem Akcijskog plana EU – Palestinska samouprava za tri godine strankama će se omogućiti nastavak suradnje u narednim godinama, između ostalog i u okviru mogućih pregovora o prioritetima partnerstva,
                  
               DONIO JE SLJEDEĆU PREPORUKU:
         
            Članak 1.
            Zajednički odbor pismenim postupkom preporučuje produljenje Akcijskog plana EU – Palestinska samouprava za tri godine od dana donošenja ove Preporuke.
         
         
            Članak 2.
            Ova Preporuka proizvodi učinke od dana donošenja.
         
         
            Sastavljeno u Bruxellesu 31. siječnja 2022.
            
               
                  Za Zajednički odbor EU-PLO
               
               
                  Predsjednik
               
               Estephan SALAMEH
            
         
         
            (1)  SL L 187, 16.7.1997., str. 3.